
CRITERIS DE SELECCIÓ DE PROFESSIONALS DE LA PSICOLOGIA PER A REFORÇ ALS JUTJATS I TRIBUNALS PER A L’EMISSIÓ D’INFORMES PERICIALS  2019
(MINISTERI DE JUSTÍCIA)
1. Ser psicòleg/oga col·legiat/da i estar al corrent del pagament de les quotes al COPIB.

2. No estar complint una sanció de la Comissió Deontològica.

3. Declaració responsable de no tenir incompatibilitats professionals (s’adjunta model). La realització de perícies a sol·licitud dels òrgans judicials és incompatible amb exercir funcions de psicòleg/oga adscrit/a a l’Administració de Justícia com psicòleg/oga forense o en les Oficines d’Atenció a Víctimes dependents de la citada administració.

4. Tenir acreditades un mínim de 300 hores de formació, de les quals 200 hores hauran de ser de l’àrea de la psicologia jurídica i forense, justificades documentalment i que procediran de la formació reglada, assistència a jornades i congressos, impartició com a docent de formació a l’àrea, etc. En el cas d’Eivissa/Formentera i Menorca 150 hores de formació, de les quals 100 hores hauran d’ésser de l’àrea de psicologia jurídica i forense.

5. Haver realitzat un mínim de 8 informes pericials acreditats documentalment (presentar pàgina de l'informe on consti número d’expedient i jutjat), havent de ser algun d'ells de l'àmbit civil. En el cas d’Eivissa/Formentera i Menorca, haver realitzat un mínim de 4 informes pericials acreditats documentalment.

6. Declaració responsable d’estar donat d’alta en el Règim Especial de Treballadors Autònoms.

7. Tenir contractada una assegurança de responsabilitat civil professional, la qual s’acreditarà mitjançant el pagament del darrer rebut de l’any en curs.

8. Comptar amb despatx professional a la província o illa en la qual sol·liciti la seva pertinença a la llista de reforç, acreditat documentalment.
PROCÉS DE SELECCIÓ
1. Tot l’exposat en el currículum haurà d’anar acompanyat de la documentació acreditativa, de la qual se n’haurà de presentar original i còpia, o bé fotocòpia acarada.

2. La valoració de la documentació es realitzarà per una comissió de selecció nombrada per part de la Junta del COPIB.
TEMPORALITZACIÓ
· Termini de presentació de documentació al COPIB (sol·licitud, currículum, declaracions responsables, documentació i d’altres): fins a les 14:00 hores del dia 17 de maig de 2019. No s’acceptarà documentació entregada fora d’aquest termini.

· Valoració de la documentació per la Comissió nombrada pel COPIB: del 20 al 24 de maig de 2019.

· Publicació al web del COPIB de la llista provisional d’admesos/es i exclosos/es: 27 de maig de 2019.

· Termini de presentació d’al·legacions: fins a les 14:00 hores del dia 31 de maig de 2019.

· Publicació al web de la llista definitiva: 4 de juny de 2019.

